Nyíregyházi Rendőrkapitányság Demecser Rendőrőrs

**F E L H Í V Á S**

**Értesítem a lakosságot, hogy a Nyíregyházi Rendőrkapitányság Demecser Rendőrőrse eljárást indított ismeretlen tettesek ellen, akik 2023.09.20-án 08:10 óra körüli időben Demecser-Borzsovatanyán az egyik lakóházba az ajtót kinyitó sértettet betuszkolták és folyamatosan pénzt követeltek tőle.**

**A rendelkezésre álló adatok szerint a cselekményt két elkövető hajtotta végre, akik 2023.09.20-án a reggeli órákban Demecser városból gyalogosan közlekedtek Demecser-Borzsovatanya irányába, majd a cselekmény elkövetése után ismeretlen helyre távoztak. Az elkövetők sötét ruházatot viseltek, hosszú ujjú felsőt és hosszú nadrágot viseltek, a fejükön kapucni volt. Az egyik elkövető kezében fehér nylon táska volt. Átlagos, inkább sovány testalkatúak, ápolatlanok, borostásak voltak, kb. 170 centiméter magasságúak.**

**Kérjük a lakosságot, aki a fent említett időpontban látta a feltételezett elkövetőket, illetve az említett útszakaszon haladt, esetleg gépkocsijában menetrögzítő kamera működött jelentkezzen a Demecser Rendőrőrsön vagy más módon értesítse a rendőrséget.**

**Demecser, 2023. szeptember 22. napon**

 **Demecser Rendőrőrs**